text: حبّيت نخّط حروف حبّيت نكتب قصة تحكي عليّا
  مانيش نكتب باش الناس تسخف عليّا
  و مانيش نعبّر باش الحسّاد تشمت فيّا
  اليوم دموع سخونة هبطت من عينيّا
  ورعشة مهبولة و مجنونة سرات فيّا
  بعدما كذبت وقتلت قلبي بيديّا
  هموم ووجايع تهزّو تنفض فيّ
  الاحزان و الاوهام والشكوك سكنت فيّا
  بعدما الايّام و الاقدار عذّبتني و لعبت بيّا
  تعبت و شقيت و ما عادش نجّم نلعبها قويّة
  همت و تهت و حسّيت روحي ضيّعت الثنيّة
  و كي نرتاح و نفهم روحي تو نكمّل نكتب البقيّة